Bétera presenta la XI edició de la RUTA DE LA TAPA
31 de maig de 2022

L'Ajuntament de Bétera, a través de la regidoria de Comerç, i al costat de l'Associació de Comerciants de la localitat ha posat en marxa la XI edició de la “Ruta de la Tapa” que es desenvoluparà durant els dijous 2, 9, 16, 23 i 30 de juny a partir de les 19:30h i fins a esgotar existències.

Els establiments que participen enguany són: Hi5 Café&Fun, Gastrobar El Cantó de Có, Nou Tropical, Tus Momentos, La Terracita, La Font, Ágora 23, Blanc i Negre y El Encuentro.

Tal com s'ha establit en les Bases de participació els establiments participants oferiran de les seues tapes amb un preu fixat per a la tapa amb consumició de 3,5€, i el preu de la tapa extra de 2,5€.

A fi que els ciutadans i ciutadanes identifiquen els establiments adherits, durant els cinc dijous i a la porta de cada local, es col·locarà un roller identificatiu d'aquesta campanya, a més d'un cartell que estarà col·locat en un lloc visible i una urna per a depositar les paperetes de participació.

Els veïns i veïnes que s'acosten a degustar les tapes en els establiments adherits en les dates indicades i recullen 4 segells de diferents locals podran participar en el sorteig de 3 sopars valorats en 50€ cadascun en els establiments que hagen obtingut el primer, segon i tercer premi d'aquesta edició votades del jurat popular.

L'Alcaldessa de Bétera, Elia Verdevio, ha posat en valor el treball desenvolupat pel departament de Comerç, així com la importància de treballar en equip juntament amb l'Associació de Comerciants, “les administracions juguen un paper molt important en la vida d'un municipi però per a aconseguir un major impacte i visibilitat en les campanyes de promoció i animació comercial és prioritari comptar amb la col·laboració de l'Associació de Comerciants”. Aquesta campanya a més ofereix als ciutadans una opció d'oci i de tardeo a la qual acompanya a l'immillorable clima.

“Amb aquest campanya intentem reactivar i fomentar per sectors l'activitat comercial, en aquest cas la de hostalería i restauració tan perjudicada per la pandèmia i per les restriccions”, ha destacat el regidor de Comerç, Joaquín Gómez, que, així mateix, ha informat que “els establiments rebran unes bosses de l'àrea de Comerç amb la llegenda “Compra al Comerç Local” i un bolígraf al·legòric a la Ruta de la Tapa, amb la finalitat de donar major visibilitat al xicotet comerç i reactivar el consum en el comerç de proximitat.”

A més en aquesta edició, l'Ajuntament de Bétera, ha volgut animar aquesta Ruta amb la presència de la xaranga “Ché que bò” que amenitzarà i ambientarà els establiments participants.

Més premis

Al seu torn, l'Associació de Comerciants de Bétera, en una iniciativa per a continuar promocionant el comerç local, atorgarà un Premi valorat en 200€ per a l'establiment que siga titular del Premi emés pel jurat popular a la Millor Tapa del 2022, i a més serà protagonista d'un publi-reportatge en Betera.com i Camp de Turia.es.